# 2020 m. vasario mėn. Lietuvoje daržovių buvo supirkta daugiau, o bulvių – mažiau

**Bulvių**, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2020 m. vasario mėn., palyginti su 2019 m. atitinkamu laikotarpiu, supirkta 2,00 proc. mažiau, t. y. 3 063,929 t. Perdirbti skirtų bulvių supirkta 10,14 proc. mažiau – 593,732 t.

**Daržovių**, skirtų vartoti šviežias, 2020 m. vasario mėn., palyginti su 2019 m. vasario mėn., supirkta 20,38 proc. daugiau, t. y. 4 092,739 t. **Agurkų** supirkimas padidėjo 3,02 karto (iki 248,873 t), **raudongūžių kopūstų** – 1,95 karto (iki 31,304 t), **salotų** – 33,05 proc. (iki 44,130 t), **svogūnų** – 25,75 proc. (iki 1 011,315 t), **morkų** – 21,23 proc. (iki 1 351,040 t), **baltagūžių kopūstų** – 17,34 proc. (iki 1 023,615 t), **svogūnų laiškų** – 15,69 proc. (iki 29,505 t). Tačiau **burokėlių** supirkimas sumažėjo 24,45 proc. (iki 328,468 t).

Daržovių derlius 2019 m. mažiau nukentėjo nuo sausros, todėl šiemet jų supirkimas yra didesnis.

**Pievagrybių**, skirtų vartoti šviežius, 2020 m. vasario mėn., palyginti su 2019 m. atitinkamu laikotarpiu, supirkta 16,27 proc. mažiau (159,759 t).

**Obuolių** buvo supirkta 5,06 karto mažiau (239,218 t), nes. dėl mažo obuolių derliaus 2019 m. jų realizacija jau baigiasi.

Perdirbimo įmonėse 2020 m. vasario mėn., palyginti su 2019 m. vasario mėn., **daržovių** supirkimas padidėjo 1,12 proc. (iki 2 602,972 t). **Baltagūžių kopūstų** supirkimas padidėjo 12,47 proc. (iki 31,108 t), **burokėlių** – 7,07 proc. (iki 2 412,752 t). Tačiau **morkų** buvo supirkta 2,36 karto mažiau (91,320 t), **svogūnų** – 12,20 proc. mažiau (66,974 t).

Šaltinis: ŽŪIKVC (LŽŪMPRIS)